Essays (Montaigne)

Essays er den seneste danske titel på den franske forfatter, politiker og diplomat Michel de Montaignes filosofiske værk, Essais, fra slutningen af det 16. århundrede.

I de tre binds 107 essays af meget varieret længde (mellem en og 177 sider) behandler Montaigne allehånde emner med udgangspunkt i sin egen tid samt sine egne erfaringer og oplevelser og spækket med henvisninger til og citater af især klassiske romerske og græske tænkere og statsmænd.

Hans værk er gennemsyret af fordomsfri humanisme og har inspireret mange i eftertiden; det kan betragtes som det vigtigste værk i fransk filosofi før oplysningstiden.

Den seneste udgave på dansk er Else Henneberg Pedersens oversættelse fra 1992.

De 107 essays i kronologisk orden

Bind I 

 Til læseren
 Med forskellige midler opnår man samme resultat
 Om at føle sorg
 Vore følelser rækker ud over os selv
 Om hvordan vi får afløb for vore følelser ved at kaste os over de forkerte ting når vi mangler de rigtige
 Om hvorvidt kommandanten i en belejret stilling bør gå ud fo at forhandle
 Den farlige forhandlingstime
 Om at hensigten dømmer vore handlinger
 Om uvirksomhed
 Om løgnere
 Om hurtig eller langsom tale
 Om forudsigelser
 Om selvbeherskelse
 Ceremoniel ved kongers møde
 Om at sansen for hvad der er godt og ondt for en stor del kommer an på hvordan vi selv opfatter det
 Man straffes for uden god grund at bide sig fast i en befæstet stilling
 Om at straffe fejhed
 Et ejendommeligt træk ved nogle ambassadører
 Om at være bange
 Om ikke at erklære nogen for lykkelig før efter hans død
 At filosofere er at lære at dø
 Om fantasiens magt
 Den enes død er den andens brød
 Om vane - og om ikke uden videre at lave om på hævdvunden lov
 Modsatte resultater af samme handlemåde
 Om pædagogik
 Om børneopdragelse
 Det er vanvittigt at lade rigtigt og forkert bero på vores egen fatteevne
 Om venskab
 Niogtyve sonetter af Etienne de La Boétie
 Om at holde måde
 Om kannibaler
 Om at man skal være forsigtig med at dømme om Guds vilje
 Om at undgå enhver form for sanselig nydelse, om det så skal koste livet
 Lykken går ofte hånd i hånd med retfærdigheden
 Om en mangel ved vores lovgivning
 Om vanen at gå med tøj
 Om Cato den Yngre
 Om at den samme ting får os til at le og græde
 Om at leve i ensomhed
 Nogle tanker om Cicero
 Om ikke at give sin ære fra sig
 Om den ulighed der er imellem os
 Om luksusbegrænsende love
 Om at sove
 Om slaget ved Dreux
 Om navne
 Om vores usikre dømmekraft
 Om stridsheste
 Om nogle gamle romerske skikke
 Om Demokrit og Heraklit
 Om hule ord
 Om de gamle grækeres og romeres nøjsomhed
 Om noget Cæsar har sagt
 Om ligegyldige spidsfindigheder
 Om lugte
 Om at bede
 Om levealder

Bind II 
 Om inkonsekvens i vore handlinger
 Om drikfældighed
 En skik på øen Keos
 I morgen er der atter en dag
 Om samvittighed
 Om at øve sig
 Om hædersbevisninger
 Om fædres kærlighed til deres børn
 Om parthernes rustninger
 Om bøger
 Om grusomhed
 Forsvar for Raymond Sebond
 Om at dømme om andres død
 Hvordan vi kommer os selv på tværs
 Om at begæret vokser med vanskelighederne
 Om ære
 Om indbildskhed
 Om at gendrive løgne
 Om trosfrihed
 Vi nyder intet rent og ublandet
 Mod ugidelighed
 Om postryttere
 Om at bruge slette midler til et godt formål
 Om Roms storhed
 Om at man skal lade være med at spille syg
 Om tommelfingre
 Fejhed, grusomhedens moder
 Hver tin til sin tid
 Om mod
 Om et vanskabt barn
 Om vrede
 Forsvar for Seneca og Plutarch
 Historien om Spurina
 Nogle iagttagelser om Cæsars krigsførelse
 Om tre gode hustruer
 Om nogle helt enestående mænd
 Om børns lighed med deres fædre

Bind III 
 Om det nyttige og det prisværdige
 Om samvittighedsnag
 Om tre omgangsformer
 Om afledningsmanøvrer
 Om nogle vers af Vergil
 Om køretøjer
 Om ulemperne ved at være højt på strå
 Om kunsten at samtale
 Om livets forfængelighed
 Om at holde hus med sine følelser
 Om halte
 Om vores udseende
 Om erfaring

Filosofiske skrifter
Litteratur fra Frankrig